Publication: Magyar Közlöny
Issue: MK-2001-137 (Year: 2001, Number: 137)
Era: 1990-2004
Section: A Kuratórium elnökének és tagjainak összeférhetetlenségére a Ptk. 74/C. §, illetőleg az 1997. évi CLVI. törvény
Paragraph Index: 808

685. § b) pont], élettársa (a továbbiakban együtt: hozzátartozó) a határozat alapján — kötelezettség vagy felelősség alól mentesül, vagy — bármilyen más előnyben részesül, illetve a megkötendő jogügyletben egyébként érdekelt. Nem minősül előnynek a Közalapítvány cél szerinti juttatásai keretében a bárki által megkötés nélkül igénybe vehető nem pénzbeli szolgáltatás. A közhasznú szervezet megszűnését követő két évig nem lehet más közhasznú szervezet vezető tisztségviselője az a személy, aki olyan közhasznú szervezetnél töltött be — annak megszűnését megelőző két évben legalább egy évig — vezető tisztséget, amely az adózás rendjéről szóló törvény szerint köztartozását nem egyenlítette ki. A vezető tisztségviselő, illetve az ennek jelölt személy köteles valamennyi érintett közhasznú szervezetet előzetesen tájékoztatni arról, hogy ilyen tisztséget egyidejűleg más közhasznú szervezetnél betölt. 8.1.5. A minősített többséghez kötött döntéshez a határozatképes ülésen jelen lévő tagok kétharmadának az igenlő szavazata szükséges. 8.1.6. Minősített többségű döntés szükséges: — az Alapító Okirat módosításának kezdeményezéséhez, — az SZMSZ és a VSZ jóváhagyásához és módosításához, — a közhasznúsági jelentés — azon belül az éves beszámoló — elfogadásához, — az éves gazdálkodási terv jóváhagyásához, — a pályázatok kiírásának, elbírálásának és a támogatások odaítélési rendjének kialakításához, — az igazgató kinevezéséhez és felmentéséhez, — a Tanácsadó Testület létrehozásához, — az SZMSZ által előírt más ügyekben, kivéve az alapítói jogokat érintő kérdéseket. 2001/137. szám 8.1.7. A Kuratórium üléséről írásbeli jegyzőkönyvet kell készíteni, amely az elhangzottaknak a lényegét, a határozatokat pedig szó szerint tartalmazza. A jegyzőkönyv elkészítéséről az igazgató gondoskodik, azt — hitelesítőként — az ülés levezetője és a kuratóriumi ülésen részt vevő — annak kezdetén kijelölt és elfogadott — tag írja alá. Az ülést követő 30 napon belül el kell juttatni a jegyzőkönyvet a Kuratórium és az FB tagjainak, valamint írásban a határozatot annak, akire vonatkozóan döntést tartalmaz. Az írásos jegyzőkönyv elkészítése, a jegyzőkönyvek és határozatok nyilvántartása, valamint az érintettekhez történő eljuttatása az igazgató feladata. A kuratóriumi ülések jegyzőkönyveit és határozatait év és sorszám megjelöléssel kell ellátni, azokat az Igazgatóságon kell nyilvántartani és tárolni. A nyilvántartásnak tartalmaznia kell a kuratóriumi döntések — tartalmát, időpontját, hatályát, — a támogatók, az ellenzők és a tartózkodók számarányát (ha lehetséges személyét). 8.1.8. A Kuratórium hatáskörébe tartozik különösen — az Alapító Okirat módosításának kezdeményezése, — az SZMSZ jóváhagyása és módosítása, — a VSZ jóváhagyása és módosítása, — a Kuratórium ügyrendjének meghatározása és módosítása, — a Közalapítvány gazdálkodási elveinek és szabályainak meghatározása, — a Kuratórium munkatervének, éves gazdálkodási tervének jóváhagyása, — a közhasznúsági jelentés — azon belül az éves beszámoló — elfogadása, — a támogatások odaítélési rendjének kialakítása, a pályázatok kiírása és elbírálása, — a Közalapítványhoz csatlakozni kívánók kérelmének elbírálása, a felajánlások elfogadásáról történő döntés, — az igazgató kinevezése és felmentése, — a Közalapítvány könyvvizsgálójának pályázat útján való megbízása és felmentése, valamint díjazásának megállapítása, — a Közalapítvány tevékenységét segítő szakmai testületek (állandó vagy eseti bizottságok) létrehozása, megszüntetése, azok tagjainak megbízása, felmentése, feladataik meghatározása, — az egyes erőszakos bűncselekmények következtében kárt szenvedettek kárenyhítés iránti kérelmének elbírálása, valamint a 8.1.10. pont alapján hozott döntés jóváhagyása, — a belügyminiszter irányítása alá tartozó rendészeti szervek és a közigazgatási hivatalok tevékenységének támogatására irányuló kérelmek elbírálása, — minden egyéb, amit az SZMSZ a Kuratórium kizárólagos hatáskörébe utal, kivéve az alapítói jogokat érintő kérdéseket. 8.1.9. A pályázatok kiírására, azok feltételeinek meghatározására, — az SZMSZ által meghatározott ügyekben — a támogatások odaítélésére vonatkozó döntést megelőzően a Kuratórium beszerzi a Tanácsadó Testület véleményét. 8.1.10. Az erőszakos bűncselekmények következtében kárt szenvedettek kárenyhítés iránti kérelmének elbírálása körében — a Kuratórium akadályoztatása esetén — a Kuratórium elnöke (akadályoztatás esetén a 7.5. pont szerint képviseletre jogosult személy) dönthet a minimálbér kétszereséig terjedő támogatások, illetve az előzetes pénzbeli támogatás iránti kérelmek tekintetében. Döntéséről — annak jóváhagyása céljából — a Kuratórium felé beszámolási kötelezettsége van. 8.1.11. A Közalapítvány gazdálkodására, működésére, szervezetére, képviseletére vonatkozó további előírásokat és a Kuratórium döntéshozatalának részletes szabályait az SZMSZ és a VSZ határozza meg. 8.1.12. A Kuratórium évenként beszámol az Alapító képviselőjének. A beszámoló kötelező tartalmi elemei: — a közhasznúsági jelentés, — a vállalkozási tevékenység bemutatása és a 6.3.2. pontban előírtak megvalósulását, az ezzel összefüggő megállapításokat tartalmazó tájékoztató, — minden egyéb, amit az SZMSZ kötelezőként meghatároz. 8.1.13. A Kuratórium határozatait és az éves beszámolót, valamint a közhasznúsági jelentést bárki megtekintheti, illetve azokból saját költségére másolatot készíttethet. A Közalapítvány működésével kapcsolatosan keletkezett iratok nyilvánosak, azokba bárki betekinthet, azonban a titok- és adatvédelem, illetve személyiségi jogok védelme érdekében a betekintés korlátozható. 8.2. A Felügyelő Bizottság A Közalapítvány Kuratóriumának ellenőrzését az öt főből álló, a 8.2.1. pont szerinti összetételű Felügyelő Bizottság (a továbbiakban: FB) látja el. 8.2.1. Az FB elnöke: dr. Haas Péter, a Pénzügyminisztérium főtanácsosa Az FB tagjai: Tordai Istvánné, a Budapest, Főváros Polgármesteri Hivatal főtanácsosa dr. Váry László ny. r. alezredes Tóth Árpád, MEH Civilkapcsolatok Főosztályvezetőhelyettes Papp Júlia főtanácsos, Pénzügyminisztérium 8.2.2. Az FB elnökét és tagjait az Alapító kéri fel négy évre. Az elnök és a tagok ismételten megbízhatók. 8.2.3. Nem lehet az FB elnöke vagy tagja, illetve könyvvizsgálója az, aki — a Kuratórium elnöke, alelnöke, tagja, — a Közalapítvánnyal a megbízatáson kívül más tevékenység végzésére irányuló munkaviszonyban vagy munkavégzésre irányuló egyéb jogviszonyban áll, kivéve, ha jogszabály másképpen rendelkezik, — a Közalapítvány cél szerinti juttatásából részesül — kivéve a bárki által megkötés nélkül igénybe vehető nem pénzbeli szolgáltatásokat —, illetve — az előzőek szerint meghatározott személyek hozzátartozója. A közhasznú szervezet megszűnését követő két évig nem lehet más közhasznú szervezet vezető tisztségviselője az a 2001/137. szám személy, aki olyan közhasznú szervezetnél töltött be — annak megszűnését megelőző két évben legalább egy évig — vezető tisztséget, amely az adózás rendjéről szóló törvény szerint köztartozását nem egyenlítette ki. A vezető tisztségviselő, illetve az ennek jelölt személy köteles valamennyi érintett közhasznú szervezetet előzetesen tájékoztatni arról, hogy ilyen tisztséget egyidejűleg más közhasznú szervezetnél is betölt. 8.2.4. Az FB tagság megszűnik — a tag halálával, — lemondással, — az Alapító által történő visszahívással, — a felkérés időtartamának lejártával, — a Közalapítvány megszűnésével. 8.2.5. Az FB ügyrendjét maga határozza meg. 8.2.6. Az FB feladatai: — ellenőrzi a Közalapítvány működését és gazdálkodását, a Kuratórium és az Igazgatóság tevékenységét, — célvizsgálatot folytat, ha a Közalapítvány céljainak megvalósítását, illetve a pénzügyi-gazdálkodási tevékenység szabályszerűségét veszélyeztetve látja, — véleményezi a Közalapítvány közhasznúsági jelentését, — az FB a feladatának végrehajtása során kialakított véleményét írásban közli a Kuratóriummal, — a Közalapítvány működését érintő tapasztalatairól szükség szerint, de évente legalább egyszer beszámol az Alapítónak, amelyről a Kuratóriumot is tájékoztatja. Az FB a Kuratóriumra kötelező döntést nem hozhat. 8.2.7. Az FB feladatai teljesítése során — betekinthet a Közalapítvány bármely iratába, — felvilágosítást kérhet a Kuratórium elnökétől és tagjaitól, az Igazgatóság vezetőjétől, munkatársaitól, — megvizsgálhatja a Közalapítvány könyveit, iratait, a pénzkezelés és utalványozás rendjét. 8.2.8. Az FB tanácskozási joggal részt vehet a Kuratórium ülésein. Munkájához a Közalapítvány költségén szakértőt vehet igénybe. 8.2.9. Az FB köteles a Kuratóriumot tájékoztatni és ülésének összehívását kezdeményezni, ha arról szerez tudomást, hogy — a Közalapítvány működése során olyan jogszabálysértés vagy a Közalapítvány érdekeit egyébként súlyosan sértő esemény (mulasztás) történik, amelynek megszüntetése vagy következményeinek elhárítása, illetve enyhítése a Kuratórium döntését teszi szükségessé, — a vezető tisztségviselők felelősségét megalapozó tény merül fel. A Kuratóriumot az FB indítványára — annak megtételétől számított 30 napon belül — össze kell hívni. E határidő eredménytelen eltelte esetén a Kuratórium összehívására az FB is jogosult. Ha a Kuratórium a törvényes működés helyreállítása érdekében szükséges intézkedéseket nem teszi meg, az FB köteles haladéktalanul értesíteni az Alapító képviselőjét és a törvényességi felügyeletet ellátó szervet. 8.2.10. A Felügyelő Bizottság elnöke és tagjai tiszteletdíjban részesülhetnek, és igényt tarthatnak e tisztség ellátásával kapcsolatban felmerülő szükséges és indokolt költségeik megtérítésére, melynek összegét és elszámolási rendjét — az Alapító képviseletében eljáró belügyminiszter előzetes jóváhagyásával — a Közalapítvány SZMSZ-ben kell megállapítani. 8.3. A Könyvvizsgáló 8.3.1. A Közalapítvány számviteli rendjének ellenőrzését a Kuratórium által pályáztatás útján kiválasztott független könyvvizsgáló látja el. 8.3.2. A könyvvizsgáló köteles félévenként a Közalapítvány könyveit megvizsgálni, és ennek, továbbá az éves működés vizsgálatának az eredményéről a Kuratóriumnak jelentést készíteni. 8.3.3. A könyvvizsgáló feladatainak ellátása során jogosult felülvizsgálni a Közalapítvány pénztárát, szerződéseit, bankszámláját, jogosult felvilágosítást kérni a Közalapítvány alkalmazottaitól. 8.3.4. A könyvvizsgáló és az FB véleménye nélkül a Kuratórium nem hozhat határozatot a Közalapítvány éves gazdasági beszámolójáról. 8.4. A Közalapítvány Igazgatósága 8.4.1. A Közalapítvány a Kuratórium döntésének előkészítésére, a végrehajtással kapcsolatos operatív feladatok ellátására, a Közalapítvány működésének biztosítására Igazgatóságot működtet. Működési költségeit a Közalapítvány fedezi, éves költségvetését a Kuratórium hagyja jóvá. 8.4.2. Az Igazgatóságot a Kuratórium által — az Alapító képviseletében eljáró belügyminiszter előzetes jóváhagyásával — kinevezett és az alkalmazottak feletti munkáltatói jogkörrel felruházott igazgató irányítja. 8.4.3. A kinevezés és felmentés kivételével az egyéb munkáltatói jogokat az igazgató tekintetében a Kuratórium elnöke gyakorolja. 8.4.4. Az igazgató a kuratóriumi ülések tanácskozási jogú állandó résztvevője. 8.4.5. Az Igazgatóság működésének részletes szabályait, az igazgató feladatait, az Igazgatóság tevékenységének ellenőrzését, az Alapító Okiratban foglaltakkal összhangban az Ügyrend szabályozza. Az Igazgatóság személyi állományának létszámát a feladatok ismeretében a Kuratórium határozza meg. 8.4.6. Az Igazgatóságon az egyes szakterületeket (civil bűnmegelőzési, rendészeti, katasztrófavédelmi és kárenyhítési) szakreferensek képviselik, akik véleményét a Tanácsadó Testület köteles kikérni. A Kuratórium jóváhagyásával az igazgató szakreferatúrákat hozhat létre. 8.4.7. Az Igazgatóság feladata különösen: — a Kuratórium működési feltételeinek megteremtése és folyamatos biztosítása, — a döntések előkészítése, — a Korm. határozat szerint az egyes erőszakos bűncselekmények következtében kárt szenvedettek kárenyhítés iránti kérelmének a kuratóriumi döntésre való előkészítése, — a Kuratórium határozatainak végrehajtásához (ideértve a 8.1.10. pont szerinti döntést is) szükséges operatív és adminisztratív feladatok ellátása, 2001/137. szám — a Közalapítvány könyveinek vezetése, az éves pénzügyi terv: az éves beszámoló és a közhasznúsági jelentés összeállítása, — az ügyviteli feladatok ellátása, — a Tanácsadó Testület működési feltételeinek biztosítása, — az SZMSZ-ben meghatározott egyéb feladatok ellátása. 8.4.8. Az Igazgatóság munkatársai díjazásra, illetőleg költségtérítésre az SZMSZ által meghatározott módon és mértékben jogosultak. 8.5. A Tanácsadó Testület 8.5.1. A Tanácsadó Testület a Kuratórium által létrehozott, az Alapító Okirat preambulumában meghatározott szakterületek kiemelkedői képviselőiből álló konzultatív, javaslattevő, véleményező szakértői testület. A Testület tagjainak magbízásához a Kuratórium előzetesen kikéri az Alapító képviseletében eljáró belügyminiszter véleményét. 8.5.2. A Tanácsadó Testület működési feltételeit az SZMSZ határozza meg. 8.5.3. A Tanácsadó Testület tagjait számlával igazolt, munkájukkal összefüggő költségeik megtérítése illeti meg, díjazásban nem részesülhetnek.

Source: https://magyarkozlony.hu/hivatalos-lapok/98c01d3805a4c6ba29a3554e3d1bc6e8d1d6b70e/dokumentumok/e65a6b36bbe1fdf7d940d074b3f2bb1cb0190e32/letoltes